Fantasyfilm

E Fantasyfilm ass e Genre Film an deem Elementer, déi et an der Realitéit net gëtt, eng wichteg Roll spillen. Et geet ëm Elementer aus der mënschlecher Fantasie, wéi zum Beispill Zauberei a fiktiv Liewewiesen a Welten.

De Genre gëtt heiansdo och fantastesche Film genannt. Den däitsche "Lexikon der Filmbegriffe" dogéint schreift: "Der Fantasy-Film gilt neben dem Science-Fiction- und dem Horrorfilm als Subgenre des phantastischen Films".Definitioun vu "Fantasy-Film" am Lexikon der Filmbegriffe (20. Dezember 2012)

Bekannt Beispiller vu Fantasyfilmer sinn The Wizard of Oz (1939), Conan the Barbarian (1982), an d'Verfilmunge vun de Bicherreien Harry Potter (2001-2011), The Lord of the Rings (2001-2003), The Chronicles of Narnia (2005-2010) an The Hobbit (2012-2014).

D'Grenz tësche Fantasy a Science-Fiction ass net ëmmer ganz kloer. E puer Science-Fiction-Filmer, an deenen iwwernatierlech oder quasi-iwwernatierlech Fäegkeeten opdauchen, kéinten och als Fantasyfilmer kategoriséiert ginn. Meeschtens läit den Ënnerscheed doran, datt déi Fäegkeeten an de Science-Fiction-Filmer méi oder manner wëssenschaftlech erkläert gi, wärend se an de Fantasyfilmer als iwwernatierlech acceptéiert ginn, ouni datt eng Justifikatioun néideg ass. Zu de Filmer, déi Fantasy a Science-Fiction vermëschen, zielen d'Star-Wars-Filmrei an d'Filmer iwwer de Superman.medium.com: The Definitive Answer to Is Star Wars Science Fiction or Fantasy? vum Dirk Hooper (10. Oktober 2019)inverse.com: third, it must possess originality. vum Ryan Britt (15. Februar 2021)writersdigest.com: The Difference Between Science Fiction and Fantasy: What Every Screenwriter Needs to Know vum Jeremy Robinson (18. Dezember 2017)

Et gi Filmfestivalen, déi op Fantasyfilmer spezialiséiert war. Zu Lëtzebuerg war dat tëscht 1997 an 2006 de Cinénygma Luxembourg International Film Festival.


Kategorie:Filmgenren